GALERIE FOTO Nebunie în Germania! Au promovat în Bundesliga după 13 ani
FC St Pauli şi-a asigurat duminică promovarea în Bundesliga după ce a învins, pe teren propriu, scor 3-1, formaţia VfL Osnabruck.
FC St Pauli, echipa unui cartier din Hamburg, a promovat matematic în Bundesliga după 13 ani de la ultima prezenţă în elita fotbalului german. Formaţia antrenată de Fabian Hurzeler a condus cu 3-0 pe Osnabruck, după golurile marcate de Afolayan, în minutele 7 şi 58, şi de Nemeth, în minutul 68. Oaspeţii au marcat golul de onoare în minutul 90+1, dintr-un penalti.
Înaintea ultimei etape, St Pauli este lider în clasamentul 2 Bundesliga, cu 66 de puncte, iar pe locul secund este Kiel, cu 65 de puncte. Ambele formaţii au promovat în Bundesliga, în timp ce ocupanta locului al treilea, Fortuna Dusseldorf, cu 60 de puncte, va merge în play-off-ul de promovare.
News.ro
FC St Pauli a mai evoluat în Bundesliga în sezoanele 2001-02 şi 2010-11. În ambele ediţii a ocupat locul 18 şi a retrogradat la final de sezon.
Urmăriți SPORT.RO și pe Google News